**OBRAZLOŽENJE**

 **UZ IZMJENU PLANA PRORAČUNA GRADA DONJEG MIHOLJCA ZA**

 **2015. GODINU**

Temelj za izradu Proračuna je Zakon o proračunu, Zakon o financiranju jedinica lokalne i područne (regionalne), te ostali propisi koji reguliraju pojedine segmente djelatnosti jedinica lokalne i područne (regionalne) samouprave.

 Proračun jedinica lokalne i područne (regionalne) samouprave je temeljni akt, odnosno najvažniji dokument kojim se procjenjuju prihodi/primici, te utvrđuju rashodi/izdaci za jednu godinu.

On omogućuje financiranje poslova i programa koje izvršavaju upravna tijela jedinice lokalne samouprave radi ostvarivanja javnih potreba i prava građana koja se, temeljem zakonskih propisa, financiraju iz javnih prihoda.

Proračun mora biti uravnotežen – ukupni prihodi i primici pokrivaju ukupne rashode i izdatke. Svi prihodi i primici i svi rashodi i izdaci iskazuju se u proračunu u punom iznosu, tj. prema bruto načelu.

U proračunu se planiraju svi prihodi i primici te rashodi i izdaci, koji se raspoređuju po organizacijskoj, programskoj, funkcijskoj, ekonomskoj i lokacijskoj klasifikaciji s jasnom organizacijskom strukturom, te izvorima financiranja.

Ako **tijekom godine dođe do neusklađenosti** planiranih prihoda/primitaka i rashoda/izdataka Proračuna, predlaže se Gradskom vijeću donošenje njegovih Izmjena i dopuna. Članak 39. Stavak 2. Zakona o proračunu govori da se Izmjene i dopune proračuna provode po postupku za donošenje proračuna i projekcija.

Metodologija izrade proračuna propisana je Zakonom o proračunu ("NN"br.87/08, 136/12 i 15/15) i podzakonskim aktima: Pravilnikom o proračunskim klasifikacijama (NN, broj 26/10 i 120/13) i Pravilnikom o proračunskom računovodstvu i Računskom planu (NN, broj 124/14 i 115/15).

 Zakonom o proračunu predstavničko tijelo usvaja proračun za slijedeću godinu i projekcije proračuna za naredne dvije godine, te plan razvojnih programa, a samim time i Izmjene i dopune Proračuna. Zakonom (članak 39.) je također utvrđeno da predstavničko tijelo donosi proračun na manje detaljnoj razini ekonomske klasifikacije, odnosno razini podskupine (**trećoj razini računskog plana**). Projekcije za naredne dvije godine usvajaju se na razini skupine (**druga razina računskog plana**).

Upravni odjel za proračun i financije, priprema Nacrt Izmjena i dopuna Proračuna (uravnoteženje prihoda i rashoda) za 2015. godinu te ga dostavlja Gradonačelniku.

**Nacrt Izmjena i dopuna Proračuna Grada Donjeg Miholjca za 2015. godinu gradonačelnik upućuje predstavničkom tijelu na donošenje.**

U tijeku rasprave o prijedlogu izmjene Proračuna, podneseni amandmani kojima se predlaže povećanje rashoda iznad iznosa utvrđenih prijedlogom, mogu se prihvatiti pod uvjetom da se istodobno predloži smanjenje nekih drugih rashoda, ali ne smiju biti na teret proračunske zalihe.

 Odsjek za proračun:

 Zdravka Tadić